Letos bo jesenovanje potekalo v Domu duhovnih vaj Sv. Mohor. Tam bomo od 27. do 30. oktobra imeli zelo pester, zabaven in hkrati poučen program.

Zbor za jesenovanje bo 27. oktobra ob 16.30 na parkirišču za OŠ Jurija Vege Moravče. Od tam se bomo peš napotili proti domu, kjer bomo preživeli tri noči. Otroke lahko nato prevzemete 30. oktobra, ob predvidoma 17.00, na parkirišču pri Gradiškem jezeru.

Ker bomo pot do in od koče naredili peš, vas prosimo, da ob pakiranju, čim več stvari spakirate v eno potovalko. Po potrebi ima lahko otrok s sabo lahek nahrbtnik, vendar bo tega moral nositi celo pot sam (potovalko pa bomo odpeljali mi).

V koči, ki je zelo lepo opremljena (lepe sobe, skupni prostor, jedilnica, kuhinja, kopalnice in še več), je več sob, v katerih bodo otroci lahko spali, pri razporeditvi pa bomo seveda upoštevali njihove želje in interese.

Za hrano in pijačo bodo poskrbeli naši kuharji, ki bodo v mislih imeli tudi alergije, diete in podobno. Otroci bodo dnevno imeli štiri obroke; zajtrk, kosilo, malica in večerja.

Program, ki ga bomo izvajali bo zelo raznolik, polen zabavnih aktivnosti, ki bodo taborniško in pa tudi tematsko obarvane. Tudi letos bomo namreč imeli tematski dan, ki bo še dodatno popestril te 4 dni.

Prilagamo tudi seznam opreme, ki je okvirna slika vsega kar otroci potrebujejo, s seveda zelo nujno opremo - rutko. Za namene programa bi vas lepo prosili, da vsak otrok s seboj prinese kapo s šiltom, saj jo bomo preobrazili v kostum (s tem razlogom naj to ne bo neka pomembna kapa, ampak ena, ki je ni škoda). Doma pa lahko ostanejo vse elektronske naprave, da bo lahko jesenovanje res pristen oddih od elektronskih distrakcij.

Za kakršnokoli vprašanje bova vodji vedno dosegljivi preko telefona (Lea Ana Juhart: 040 152 512, Nai Joy Redja: 031 412 347) ali maila (Lea Ana Juhart: LeAna.Juhart.10@gmail.com, Nai Joy Redja: redjanaijoy@gmail.com).

Se vidimo kmalu!